Anexa la HCL nr. 85/2022

ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

Nr. **18457/ 08.06.2022**

# PROCES-VERBAL

**al ședinței de negociere a prețului și condițiilor de cumpărare a terenului**

**cu suprafața de 610 mp, situat în strada Gării f.n., Câmpulung Moldovenesc**

 Comisia de negociere a preţului şi a condiţiilor de cumpare a terenului cu suprafața de 610 mp, situat în strada Gării f.n., Câmpulung Moldovenesc, numită prin Hotărârea Consiliului Local al municipiului Câmpulung Moldovenesc nr. 44/28.04.2022, în următoarea componenenţă:

|  |  |  |
| --- | --- | --- |
| Berențan Corneliu Petru | Viceprimarul municipiului | preşedinte  |
| Florescu Iuliana Georgeta | Director executiv Direcția economică | membru |
| Istrate Luminița Rozalia | Director executiv adjunct Direcția tehnică și urbanism | membru |
| Niță Marcela Luminița | Șef Serviciu patrimoniu | membru |
| Petroaie Paul | Consilier juridic  | membru |
| Alvirescu Ioana Tatiana | Consilier local | membru |
| Maftean Gheorghe | Consilier local | membru |

s-a întrunit astăzi 08 iunie 20221, în ședință.

Au fost invitați proprietarii, dl Balahura Florin și d-na Balahura Luminița.

Comisia prezintă următoarele:

* Urmare a ofertei d-lor Balahura, înregistrată la nr. 10320/2022, Consiliul local al Municipiului Câmpulung Moldovenesc a adoptat HCL 44/28.04.2022 prin care aprobă intenția de cumpărare și împuternicește comisia să negocieze prețul;
* Terenul care face obiectul negocierii are suprafața totală de 610 mp, se identifică cadastral cu parc. 1943/10 de 480 mp din cartea funciară 33942 Câmpulung Moldovenesc și parcela 1962/20 de 130 mp din carte funciară 33941 Câmpulung Moldovenesc;

- În evidențele CF terenul figurează ca proprietate a soților Balahura Florin și Balahura Luminița, fiind dobândit în baza actului notarial 541 din 22.05.2012 autentificat de BNP Horia Șcraba Ilie, Câmpulung Moldovenesc;

Potrivit raportului de evaluare întocmit în aprilie 2022 de evaluatorul autorizat ANEVAR Rusu Vasile și însușit de Consiliul local, preţul de piaţă estimat al terenului este stabilit la 30.500 euro (50 euro/mp).

Pornind de la raportul de evaluare, comisia de negociere propune vânzătorilor prețul de 48 euro/mp;

 Vânzătorii consideră prețul prea mic, menționând că terenul este situat în zona centrală a localității, că zona dispune de toate utilitățile, că piața imobiliară este în continuă ascensiune, că au analizat prețurile de vânzare ale altor terenuri și că sunt mult mai ridicate. Vânzătorii consideră că fără 50 euro/mp nu sunt de acord cu vânzarea.

Comisia de negociere propune vânzătorului prețul de 49 euro/mp. Totodată comisia solicită o actualizare a datelor imobilelor în cartea funciară și întocmirea de planuri de amplasament și înscrieri în evidențele cărților funciare actualizate, atât pentru delimitarea în coordonate a limitelor, cât și pentru corecția unor erori (spre exemplu, în contractul de vânzare cumpărare 541/22.05.2012 terenul este menționat ca fiind situat în strada C Transilvaniei nr. 18A);

După discuțiile purtate vânzătorii acceptă prețul de 49 euro/mp, adică 29.890 euro, cu condiția ca taxele notariale privind încheierea contractului să fie achitate de Primărie. De asemenea, vânzătorii se angajează să întocmească pe cheltuiala lor documentațiile cadastrale actualizate și să efectueze operațiunile la BCPI Câmpulung Moldovenesc.

În urma negocierii, părțile au fost de acord cu valoarea și condițiile stabilite, urmând ca prezentul proces-verbal să fie supus aprobării Consiliului Local al Municipiului Câmpulung Moldovenesc.

Asupra modului de desfășurare a ședinței de negociere nu sunt obiecțiuni.

 Prezentul proces-verbal a fost întocmit în 3 (trei) exemplare, 1 exemplar (unu) pentru vânzători și 2 (două) exemplare pentru primărie.

 **Comisia de negociere**,

|  |  |  |  |
| --- | --- | --- | --- |
| Berențan Corneliu Petru | Viceprimarul municipiului | preşedinte  |  |
| Florescu Iuliana Georgeta | Dir. ex. Direcția economică | membru |  |
| Istrate Luminița Rozalia | Dir. ex. adj. Direcția tehnică și urbanism | membru |  |
| Niță Marcela Luminița | Șef Serviciu patrimoniu | membru |  |
| Petroaie Paul | Consilier juridic  | membru |  |
| Alvirescu Ioana Tatiana | Consilier local | membru |  |
| Maftean Gheorghe | Consilier local | membru |  |

**Vânzători,**

Balahura Florin \_\_\_\_\_\_\_\_\_\_\_\_\_\_\_\_\_\_\_\_

Balahura Luminița \_\_\_\_\_\_\_\_\_\_\_\_\_\_\_\_\_\_